title: Iqtisodiy mutanosiblik va uning turlari…
text: 351
  o’rtasidagi muvozanat asosiy o’rin tutib, bu yalpi taklif va yalpi talab o’rtasidagi
  muvozanatning o’ziga xos namoyon bo’lishidir.
  Ushbu mavzuda dastlab iqtisodiy muvozanat tushunchasini va ishlab chiqarish
  muvozanati darajasini aniqlashga turlicha yondashuvlar qarab chiqiladi. Ijtimoiy
  takror ishlab chiqarishning turli tomonlari, soha va tarmoqlari o’rtasidagi
  mutanosibliklar tizimi, ularning ta’minlanish darajasi hamda tarmoqlararo balansning
  mazmuni bayon qilinadi. Tahlil so’ngida makroiqtisodiy muvozanatga erishishning
  davlat va bozor mexanizmlarini yoritib beriladi. Eng muhimi iqtisodiyotda
  muvozanatlik va mutanosiblikni ta’minlash iqtisodiy inqirozlarning oldini olishning
  muhim vositasi sifatida qaraladi.
  1. Iqtisodiy muvozanat, uni ta’minlash shart-
  sharoitlari va aniqlash usullari
  Iqtisodiyot inqirozlarsiz, barqaror rivojlanishi uchun uning turli tomonlari
  o’rtasida ma’lum muvozanat bo’lishi taqozo etiladi.
  Iqtisodiy muvozanat deb bir-biri bilan o’zaro bog’liqlikda va ta’sirda amal
  qiladigan iqtisodiy jarayonlar, hodisalarning ikki yoki bir necha tomonining bir-
  biriga teng kelgan holatiga aytiladi. Sh
  uning uchun ham butun iqtisodiyotning
  muvozanati to’g’risida gap borganda eng avvalo yalpi talab va yalpi taklif o’rtasidagi
  tenglik e’tiborga olinadi.
  Makroiqtisodiyotda iqtisodiy muvozanatning shakllanishi, uni ta’minlash ancha
  murakkab va ziddiyatli jarayondir. Chunki u xususiy va umumiy tavsifdagi bir qator
  muvozanatlar tizimini o’z ichiga oladi.